กรมกิจการสตรีและสถาบันครอบครัว  ดึงชุมชนเข้ามามีส่วนร่วมในการแก้ไขปัญหาครอบครัวจากการเปลี่ยนแปลงของกระแสสังคมป้องกันหย่าร้าง
นายเลิศปัญญา บูรณบัณฑิต อธิบดีกรมกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์ ยอมรับว่า ปัจจุบันสถานการณ์ความเป็นอยู่ในครอบครัวของสังคมไทยมีการเปลี่ยนแปลงจากอตีตไปมาก ตามกระแสโลกาภิวัฒน์และการเคลื่อนย้ายแรงงาน เมื่อมีครอบครัวหรือลูกเล็กจะฝากบุตรหลานไว้กับปู่ยาตายายให้เลี้ยงแทนพ่อแม่ เด็กจะอยู่กับผู้สูงอายุมากขึ้นปัญหาที่ตามมาสัมพันธภาพในครอบครัวจะขาดหายไป เกิดพ่อแม่เลี้ยงเดี่ยวมากขึ้น         สถาบันครอบครัวแม้จะเล็กที่สุดในสังคมแต่ก็มีความสำคัญที่สุด เนื่องจากเด็กตั้งแต่แรกเกิดจนถึง 2-3 ปีแรกจะถูกปลูกฝั่งจากครอบครัวหากได้รับการอบรมสั่งสอนให้ความรู้ให้ความอบอุ่นที่ดีเด็กจึงจะเติบโตมาอย่างสมบูรณ์ และที่สำคัญสถาบันครอบครัวและโรงเรียนควรจะมีความสัมพันธ์ที่ใกล้ชิดกัน         อย่างไรก็ตามเนื่องในโอกาสวันครอบครัว วันที่ 14 เมษายน กรมกิจการสตรีและสถาบันครอบครัว ซึ่งมีภารกิจหลักเกี่ยวกับการพัฒนาศักยภาพสตรีการส่งเสริมความเสมอภาคและความเท่าเทียมระหว่างเพศ การส่งเสริมและพัฒนาครอบครัวการคุ้มครองพิทักษ์สิทธิสตรี ผู้แสดงออกที่แตกต่างจากเพศโดยกําเนิด และบุคคลในครอบครัว การสร้างความเข้มแข็งให้แก่สถาบันครอบครัว การป้องกันและแก้ไขปัญหาความรุนแรงในครอบครัว การคุ้มครองสวัสดิภาพบุคคลในครอบครัว ได้สร้างกลไกตั้งแต่ระดับชาติโดยมีคณะทำงานระดับยุทธศาสตร์ด้านครอบครัวดำเนินการตามแผนระยะสั้นระยะกลางและระยะยาว สร้างความเข้มแข็งให้ครอบครัวไปสู่ชุมชนโดยเฉพาะเกณฑ์วัดสัมพันธภาพทางครอบครัวโดยชุมชนดูแลชุมชนด้วยกันเอง